ΓΡΑΠΤΗ ΕΡΩΤΗΣΗ P-3125/02

υποβολή: Giuseppe Di Lello Finuoli (GUE/NGL) προς την Επιτροπή

(25 Οκτωβρίου 2002)

Θέμα: Απόλυση του Augusto Fichtner

Λαμβάνονταςπόψη ότι:

- την 01/11/1999 οπάλληλος Augusto Fichtner απελύθη από το Κέντρο Έρευνών της Ευρωπαϊκής Κοινότητας της Ispra (Ιταλία) όπου είχε προσληφθεί στις 02.5.1967·

- Η απόλυση ήταν κατάληξη μιας αντιδικίας μεταξύ τουπαλλήλου και των ανωτέρων του που προέκυψε από τις καταγγελίες του κ. Fichtner, από το 1981, όσον αφορά την κατακύρωση διαγωνισμών δισεκατομμυρίων σε εταιρείες φάντασμα ή και ανύπαρκτες.

- Η επίσημη αιτιολόγηση του μέτρου της απόλυσης αναφερόταν σεποτιθέμενη διπλή απασχόληση του κ. Fichtner, η δραστηριότητά του όμως αυτή ως συνδίκου πτωχεύσεως, είχε κανονικά ζητηθεί και εξουσιοδοτηθεί από τους ανωτέρους του· το έγγραφο που απεδείκνυε το γεγονός αυτό δεν θεωρήθηκε ωστόσο ισχύον από την Επιτροπή η οποία συγκροτήθηκε για να εξετάσει την απολογία τουπαλλήλου.

- Οι ενημερωτικές προσωπικές εκθέσεις που συντάσσονταν ανά διετία για τον εν λόγωπάλληλο ήσαν πάντοτε εξαιρετικές αποκρύφθηκαν όμως και ετέθησαν στα αρχεία του γραφείου της Ispra και αντικαταστάθηκαν με άλλες ψευδείς που παραδόθηκαν στην Επιτροπή η οποία εξέταζε την περίπτωση·

- Προκειμένου να αιτιολογηθεί η απόλυση κατασκευάσθηκε ένας φάκελος σε βάρος του κ. Fichtner με παραποίηση αποδείξεων και παραβίαση των πλέον στοιχειωδών κανόνων σχετικά με τον ιδιωτικό βίο.

- Η εξεταστική επιτροπή δημιουργήθηκε για να επαληθεύσει αντίθετα τις κατηγορίες που οπάλληλος είχε διατυπώσει κατά της λειτουργίας ορισμένων γραφείων και διευθυντών της Επιτροπής των Ευρωπαϊκών Κοινοτήτων: η απειλή που διατυπώθηκε κατά τις πρώτες ακροάσεις του κ. Fichtner συνίσταντο στο ότι εάν οι κατηγορίες του ήσαν αβάσιμες θαφίστατο σοβαρές πειθαρχικές κυρώσεις ξεκινώντας από την απόλυση και την απώλεια του συνταξιοδοτικού του δικαιώματος.

- Ο φάκελος με όλες τις αποδείξεις παραδόθηκε στους τότε Επιτρόπους Monti και Bonino και στον Πρόεδρο της Επιτροπής Romano Prodi.

Ερωτώ: σε ποιά διαβήματα προτίθεται να προβεί η Επιτροπή προκειμένου να εξακριβώσει τις σοβαρές και τεκμηριωμένες κατηγορίες του Augusto Fichtner και ποιά μέτρα προτίθεται να λάβει στην περίπτωση που επαληθευθεί το πλήρες αβάσιμο των κατηγοριών που οδήγησαν στην απόλυσή του.

Απάντηση του κ. Kinnock εξ ονόματος της Επιτροπής

(6 Δεκεμβρίου 2002)

Ο κ. Fichtner απολύθηκε χωρίς απώλεια των συνταξιοδοτικών του δικαιωμάτων για αυτό που η αρμόδια για τους διορισμούς αρχή θεώρησε ως σοβαρές παραβιάσεις του άρθρου 12 παράγραφος 3 του ΚΥΚ, βάσει του οποίου απαγορεύονται οι εξωτερικές δραστηριότητες χωρίς προηγούμενη έγκρισή τους.

Η απόφαση αυτή ελήφθη μετά από ολοκλήρωση πλήρους πειθαρχικής διαδικασίας στην οποία το πειθαρχικό συμβούλιο, που αποτελεί ανεξάρτητη αρχή, έκρινε αποδεδειγμένα τα σχετικά γεγονότα και συνέστησε το μέτρο της απόλυσης. Ο κ. Fichtner προσέφυγε στο Πρωτοδικείο, ενώπιον του οποίου διεξήχθη πρόσφατα δημόσια ακρόαση. Συνεπώς, η Επιτροπή δεν είναι σε θέση να σχολιάσει λεπτομερώς τηνπόθεση, εφόσον αυτή εκκρεμοδικεί. Πάντως, η Επιτροπή σημειώνει ότι οι ισχυρισμοί του Αξιότιμου Μέλους του Κοινοβουλίου δεν είχαν προβληθεί από τον κ. Fichtner κατά τηνποβολή της προσφυγής του στο Δικαστήριο.